kardosdrur/scandi-wiki huggingface dataset:
Føllenslev-Særslev Sogn

Føllenslev-Særslev Sogn er et sogn i Kalundborg Provsti (Roskilde Stift). Sognet blev oprettet 29. november 2020 ved sammenlægning af Føllenslev Sogn og Særslev Sogn.

I 1800-tallet var Særslev Sogn anneks til Føllenslev Sogn. Begge sogne hørte til Skippinge Herred i Holbæk Amt. Føllenslev-Særslev sognekommune blev ved kommunalreformen i 1970 indlemmet i Bjergsted Kommune, der ved strukturreformen i 2007 indgik i Kalundborg Kommune.

I Føllenslev-Særslev Sogn ligger Føllenslev Kirke, Nekselø Kirke og Særslev Kirke.

Stednavne 
I det tidligere Føllenslev Sogn findes følgende autoriserede stednavne:
 Algestrup (bebyggelse, ejerlav, landbrugsejendom)
 Egemarke (ejerlav, landbrugsejendom)
 Føllenslev (bebyggelse, ejerlav)
 Føllenslev Englodder (bebyggelse)
 Føllenslev Græsmark (bebyggelse)
 Havnsø (bebyggelse, ejerlav)
 Havnsø Strand (bebyggelse)
 Krohuse (bebyggelse)
 Nekselø (areal, bebyggelse, ejerlav)
 Slesvig (bebyggelse)
 Tjørnemark (bebyggelse)

I det tidligere Særslev Sogn findes følgende autoriserede stednavne:
 Blodsgårde (bebyggelse)
 Favrbo (bebyggelse, ejerlav)
 Favrbo Knold (bebyggelse)
 Hækkemose (bebyggelse)
 Knolden (bebyggelse)
 Krohuse (bebyggelse)
 Ravnholt Huse (bebyggelse)
 Snertinge (bebyggelse, ejerlav)
 Særslev (bebyggelse, ejerlav)
 Særslev Krog (bebyggelse)
 Særslevgård (bebyggelse)

Noter

Eksterne kilder/henvisninger 
 
 

Sogne i Kalundborg Kommune
Sogne i Roskilde Stift
Etableret i 2020
Torpet (Ringsted Kommune)

Torpet er en landsby ca.1,75 km vest for Ringsted by, beliggende i Ringsted landsogn, 50 m.o.h.

Lokaliteter i Ringsted Kommune
Indkøbsforeningerne i 70erne

Indkøbsforeningerne i 70erne var en række organisationer der opstod i kølvandet på ungdomsoprøret  eller ”68”. En del af den bevægelse var  at mange,  især unge mennesker, flyttede på landet; Man ville væk fra de beskidte, larmende og fremmedgørende byer og ud på landet i den friske luft og dyrke jorden. Specielt opstod der mange kollektiver på landet. Det faldt sammen med en udvikling i landbruget, hvor mange gårde blev sammenlagt og dermed  var der mange billige stuehuse til leje. Ofte var det imidlertid svært at købe diverse alternative varer, fx økologiske varer samt helsekostprodukter som brune ris, bønner, linser mv. Derfor oprettede man lokale indkøbsforeninger, hvor man desuden kunne spare lidt pga. mængderabat. Disse indkøbsforeninger blev hurtigt samlingssted for landkollektiverne samt andre alternativt indstillede tilflyttere. Dels som socialt samlingssted, dels som et sted man kunne  afsætte sine egne produkter. Der var bl.a. indkøbsforeninger på Djursland  i Århus og i Roskilde. Nutidens lokale fødevarefælleskaber, f.eks. Københavns Fødevarefællesskab, kan ses som nutidens variant af de gamle indkøbsforeninger.

Kilder og henvisninger

Ungdomskultur
Mads Bjørn Hansen

Mads Bjørn Hansen (født 1970 i Svendborg, Danmark) er en dansk arkitekt, uddannet fra Kunstakademiets Arkitektskole i 1998, og ved Accademia Italiana de Design i Firenze. Han har tidligere været ansat hos Peter Zumthor, Lundgaard & Tranberg, Henning Larsens Tegnestue og hos JJW.

Hansen er medlem af Legat- og Projektstøtteudvalget for Arkitektur, Akademirådets Jury, Kunstnersamfundet, Danske Ark samt fagdommer i arkitektkonkurrencer under Akademisk Arkitektforening. Derudover er han censor på Kunstakademiets Arkitektskole. Han stiftede i 2006 tegnestuen Praksis Arkitekter sammen med arkitekt Mette Tony. og modtog C.F. Hansen Medaillen i 2008 sammen med Tony.

Referencer 

Arkitekter fra Danmark
Malte Amundsen

Malte Meineche Amundsen (født 11. februar 1998) er en dansk fodboldspiller, der spiller for Columbus Crew.

Klubkarriere 
Amundsen startede sin karriere i Næstved Boldklub. Som ung spiller var Amundsen sidenhen på besøg på Vejle Idrætsefterskole med henblik på at kunne være en del af Vejle Boldklubs U/17-trup. Han spillede blandt flere prøvekampe for Vejle i denne periode, men skiftet faldt dog til jorden, da han ikke var klar til at flytte hjemmefra på det pågældende tidspunkt.

I stedet skiftede han som U/17-spiller i 2013 til HB Køge, der var tættere på Næstved, hvor han boede. Han fik sin officielle debut for HB Køge i DBU Pokalen den 23. september 2015 mod AC Horsens. Senere på året, den 29. november 2015, fik han sin debut i den nationale turnering mod FC Vestsjælland.

Han skrev i januar 2018 under på en kontrakt med den norske klub Rosenborg. Han fik sin debut for klubben den 20. april 2018, da han spillede hele kampen mod Trygg/Lade i pokalturneringen, som Rosenborg vandt 4-2. En uge senere startede han inde i Mesterfinalen 2018 - en kamp, som Rosenborg vandt 1-0 over Lillestrøm.

I juni 2018 blev det offentliggjort, at han blev udlejet til den tyske klub, Eintracht Braunschweig, der spillede i 3. Bundesliga. Lejeaftalen havde en varighed af hele 2018-19-sæsonen. Det var den danske træner Henrik Pedersen, der hentede Amundsen til klubben. Han blev dog fyret 10 kampe inde i den nye sæson, og Amundsen fik under den nye træner stort set ingen spilletid. Da spillerne vendte tilbage efter nytår i januar 2019, meddelte klubbens træner, at han ikke ønskede at anvende Amundsen, og det lå derfor i kortene, at han skulle ud at finde en ny klub.

Den 15. januar 2019 vendte Amundsen tilbage til Danmark. Han skrev under en tre et halvtårig kontrakt med Vejle Boldklub, således parterne havde papir på hinanden frem til sommeren 2022. Vejle Boldklub købte ham fri af kontrakten med Rosenborg.

Den 10. februar 2021 blev det offentliggjort, at Vejle Boldklub og New York City FC havde forhandlet sig frem til en transfersum på 10 millioner kr. for Amundsen.

Referencer

Eksterne henvisninger 

Fodboldspillere fra Danmark
Fodboldspillere fra Næstved BK
Fodboldspillere fra HB Køge
Fodboldspillere fra Rosenborg BK
Fodboldspillere fra Eintracht Braunschweig
Fodboldspillere fra Vejle Boldklub
Kharkiv rajon

Kharkiv rajon (, ) er en af 7 rajoner i Kharkiv oblast i Ukraine, hvor Kharkiv rajon er beliggende mellem Bohodukhiv rajon mod vest, Krasnohrad rajon mod syd, Tjuhuiv rajon mod øst, og med grænse til Rusland mod nord.

Før 2020 var Ukraines næststørste by Kharkiv med dens status som "by af regional betydning" ikke en del af den tidligere Kharkiv rajon, selvom rajonens forvaltningssæde dengang som nu befandt sig i Kharkiv.
Ved Ukraines administrative reform i juli 2020
løftedes både byerne Kharkiv og Ljubotyn og territorier fra et par yderligere rajoner ind i den nye Kharkiv rajon, der nu har et befolkningstal på 1.762.800

Referencer 

Kharkiv oblast
Rajoner i Ukraine
Tom Moore

Sir Thomas Moore (født 30. april 1920, død 2. februar 2021), ofte omtalt som Captain Tom, var en officer i British Army og 100-årig, der er kendt for at have indsamlet et stort beløb til velgørenhed op til sin 100-års fødselsdag under coronaviruspandemien i 2020.

Moore tjente i Indien, felttoget i Burma under anden verdenskrig, og blev senere instruktør i pansertropperne. Efter krigen arbejdede han som direktør i et betonfirma, og var en ivrig motorcyklist.

Den 6. april 2020, i en alder af 99 år, begyndte han med sin rollator at gå runder frem og tilbage i sin lille have for at støtte NHS Charities Together, med et mål om at have indsamlet £1.000 på sin 100-års fødselsdag. I de 24 dage han indsamlede penge, optrådte han i mange medier og blev et populært navn i Storbritannien, modtog adskillige hyldester og nåede over 1,5 millioner individuelle donationer. I anerkendelse af hans bedrift modtog han BBC Sports Personality of the Year Helen Rollason Award ved prisoverrækkelsen i 2020. Han medvirkede i en coverversion af sangen "You'll Never Walk Alone" sunget af Michael Ball, hvor indtægterne gik til samme velgørenhed. Singlen toppede den engelske singlehitliste, hvilket gør ham til den ældste person nogensinde, der har haft en sang som nummer 1 på hitlister.

På morgenen for hans 100-års fødselsdag havde hans spadsereture indsamlet over £30 mio., og da kampagnen lukkede samme dag, var der blevet indsamlet over £32,79 mio. Hans fødselsdag blev markeret på flere måder, inklusive overflyvninger af Royal Air Force og British Army. Han modtog over 15.000 fødselsdagskort, og blev udnævnt til æresoberst i Army Foundation College. Den 17. juli blev han slået til Knight Bachelor af dronning Elizabeth 2. på Windsor Castle.

Moore døde med COVID-19 og komplikationer med lungebetændelse den 2. februar 2021 på Bedford Hospital.

Referencer

Eksterne henvisninger 

 Tom's Walk for the NHS (JustGiving) 
 
 
 
 

Dødsfald relateret til Covid-19
Militærfolk fra Storbritannien
Hundredårige
Østen for solen

Østen for solen er det andet studiealbum fra det dansk pop-rockorkester Moonjam. Det blev udgivet i 1988 og indeholder et af gruppens store hits, "Østen for solen".

Spor 
Alle numre er skrevet af eller i samarbejde med Morten Kærså.

 "Shaida" - 4:31
 "Fredag Nat - Mandag Morgen" - 3:50
 "For Dig Og Mig" - 4:34
 "Flamberede Hjerter" - 2:45
 "Det' Ikke Min Krig" - 4:46
 "Østen For Solen" - 4:46
 "Sådan Er Det Bare" - 4:22
 "Vesten For Månen" - 0:42
 "Beset Og Bezat" - 4:41
 "Emil" - 4:24

Album fra 1988
Moonjam-album
Nathan Page

Nathan Page (født 25. august 1971) er en skuespiller fra Australien. 

Page deltog i Australian Institute of Sport og blev en cyklist. Han trak sig tilbage fra professionel cykling i en alder af 19 på grund af skader.

I de tidlige år af sin skuespilkarriere arbejdede han primært i teaterproduktioner i Adelaide.
Fra 2000 blev han også set i film og serier.

Fra 2012 til 2015 spillede han Essie Davis side i tv-serien Mord med Miss Fisher inspektøren John "Jack" Robinson.

Nathan Page er gift med den newzealandske danser og koreograf Sarah-Jayne Howard.
Ægteskabet resulterede i to sønner.

Filmografi

Film

Tv

Referencer

Eksterne henvisninger 
 

Skuespillere fra Australien
Maxim's

Maxim's er en restaurant i Frankrigs hovedstad Paris, der ligger på rue Royale nr 3 i 8. arrondissement. Restauranten er kendt for sit Art Nouveau interiør. Den blev grundlagt i 1893, og i midten af 1900-tallet blev Maxim's betragtet som den mest berømte restaurant i verden.

I populærkulturen 
 Maxim's medvirkede i Franz Lehár operette, The Merry Widow fra 1905.
 Restauranten bliver nævnt i Jean Renoirs film La Grande Illusion fra 1937.
 To scener i musicalfilmen Gigi fra 1958 blev filmet på Maxim's.
 Restauranten bliver nævnt i en episoden "My Master, the Thief" fra 1966 i tv-serien I Dream of Jeannie.
 Restauranten bliver nævnt i tre episoder af Bewitched, "Paris Witches Style," "The Joker is a Card" o "Serena Stops the Show".
 Olsen-banden over alle bjerge (1981) har restauranten som et vigtigt omdrejningspunkt under Olsen-bandens besøg i byen.
 Restauranten bliver nævnt i sangen I Predict fra 1982 af Sparks.
 En scene i 1899 i Woody Allens film Midnight in Paris (2011) foregår på Maxim's.
 Restauranten optræder i en scene i filmen Sidney Sheldon's Bloodline, med Audrey Hepburn og Ben Gazzara.
 I filmen The Night of the Generals (1967) besøger Peter O'Toole, der spille en naziofficer under anden verdenskrig, Maims, go kalder den "en passende restaurant, meget ren".

Referencer

Eksterne henvisninger 

 
 
 
 Maxim's restaurant in Brussels

Kultur i Paris
Etableret i 1893
Restauranter i Frankrig
Hugo Johnstone-Burt

Hugo Johnstone-Burt (født 1987) er en skuespiller fra Australien.

Opvækst og liv 
Johnstone-Burt blev født i Edinburgh, Skotland.
I en alder af to flyttede han og hans familie til Sydney.

Fra 2012 til 2015 spillede han Ashleigh Cummings side i tv-serien Mord med Miss Fisher Constable Hugh Collins.
I 2015 spillede han rollen som Ben Taylor i filmen San Andreas.

Filmografi

Referencer

Eksterne henvisninger 
 

Skuespillere fra Australien
Bellegarde (Gard)

Bellegarde er en fransk by og kommune i departementet Gard i regionen Occitanie i den sydlige del af landet. Kommunen ligger i kantonen Beaucaire som tilhører arrondissementet Nîmes. I 2017 havde Bellegarde 7.129 indbyggere.

Referencer

Eksterne henvisninger 

 

Byer i Gard
Sovjetiske mosaikker

Sovjetiske mosaikker er en form for dekorativ kunst, der vandt stor udbredelse i det tidligere USSR. Talrige værker i samme stil blev desuden opført i andre lande i den tidligere Østblok. Kunstformen blomstrede i 1960erne og 1970erne. Kunstnernes arbejde kunne tage flere år og krævede enorme ressourcer.

De ofte enorme vægmosaikker understøttede ideen om socialisme. De blev opført på fabrikkers gavle, i metrostationer, biblioteker og universiteter, ved banegårde, sportsanlæg og kurhoteller. De særlige kunstværker udgjorde en slags monumental propaganda, der idylliserede den efterstræbte kommunistiske samfundsform.

Udforskning af rummet, videnskab i menneskehedens tjeneste, skaberkraft, fællesskab og mangfoldighed er temaer mosaikkernes i reglen ukendte ophavsmænd typisk tager under behandling.

Særligt i Georgien, Ukraine og det tidligere Østtyskland er der en bevægelse i gang, der forsøger at skabe fornyet opmærksomhed omkring kunstværkerne. På den måde prøver aktivister og ildsjæle at beskytte dem mod vanrøgt og ødelæggelse.

Ofte overførtes kristne motiver til en sovjetisk kontekst.

Kilder og henvisninger 

Mosaikker
Alès

Alés er en fransk by og kommune i departementet Gard i regionen Occitanie i den sydlige del af landet. I 2017 havde Alés 40.219 indbyggere.

Referencer

Eksterne henvisninger 

 

Byer i Gard
Neues Rathaus (München)

Neues Rathaus (tysk for Nye Rådhus) er et rådhus i den nordlige ende af Marienplatz i München i Bayern, Tyskland. Rådhuset bruges af byens regering, inklusive byrådet og borgmestrenes kontorer, samt en mindre del af administrationen.

Opførslen blev påbegyndt i 1867, og det stod færdigt i 1909. Det blev tegnet af den tysk-østrigske arkitekt Georg von Hauberrisser.
Den lokale regering forlod Altes Rathaus for at flytte over i sit nye domicil i 1874.

Eksterne henvisnigner 

Bygninger, konstruktioner og anlæg i München
Rådhuse i Tyskland
Altes Rathaus (München)

Altes Rathaus (tysk for Gamle rådhus) er et tidligere rådhus, der ligger i München i Bayern, Tyskland. I 1874 flyttede byens administration over i Neues Rathaus på Marienplatz. I dag bruges bygningen til repræsentationslokaler for byrådet.

Bygningen kan dokumenteres tilbage til 1310. Det blev seneres ombygget til sengotisk stil i 1470-1480 af Jörg von Halsbach.

Eksterne henvisnigner 

Bygninger, konstruktioner og anlæg i München
Rådhuse i Tyskland
Marienplatz

Marienplatz (opkaldt efter Jomfru Maria) er et centralt torv i centrum af München i Tyskland. Det har været byen primære torv siden 1158.

I 1867 påbegyndte man opførslen af Neues Rathaus, der stod færdig i 1909. Siden 1874 har det været byens rådhus.

Eksterne henvisninger 

 
 Marienplatz 360° Panorama

Bygninger, konstruktioner og anlæg i München
Torve og pladser i Tyskland
Lunden (boplads)

Lunden er en tidligere boplads benyttet af Ertebøllefolket (5400-3950 f.v.t.) ved Hove Lund. Bopladsen er ikke udgravet endnu, så de store koncentrationer af flintgenstande og -afslag kendes udelukkende fra markopsamlinger. Bopladsen var helt ud til den brede Roskilde Fjord, som dengang strakte sig ind til Smørum, som dengang opfyldte hele Værebro Ådal. Vandstanden var dengang ca. fire meter højere end i dag, og fjorden strakte sig 12 km ind i landet til Hove, Veksø og Smørum.

Ved Hove Lund er der fundet mange hundreder flintredskaber, og flintafslag fra flere små bopladser. Stenalderfolkets bopladser kan i dag erkendes ved de mange flintgenstande, der ikke forgår ved pløjning, men resten af bopladserne er ikke mere synlige.

Ertebøllefolket fremstillede lerkar, som kendes med en markant spids bund, der viser, at lerkarret blev boret direkte ned i ildstedet eller i jorden. Rester af lerkarrene vil stadig være bevaret, hvis man ved udgravning af bopladserne fra den sidste del af jægerstenalderen.

Kilder 

Arkæologiske områder i Danmark
Konstantin Konstantinovitj af Rusland (1891-1918)

Konstantin Konstantinovitj af Rusland (; ) (1. januar 1891 – 18. juli 1918) var en russisk prins fra Huset Romanov. Han var den tredje søn af storfyrst Konstantin Konstantinovitj af Rusland og hans hustru storfyrstinde Jelisaveta Mavrikjevna (født som prinsesse Elisabeth af Sachsen-Altenburg).

Biografi 
Konstantin Konstantinovitj blev født den 1. januar 1891 i Sankt Petersborg i Det Russiske Kejserrige. Han var det fjerde barn og tredje søn af storfyrst Konstantin Konstantinovitj af Rusland og hans hustru storfyrstinde Jelisaveta Mavrikjevna (født som prinsesse Elisabeth af Sachsen-Altenburg). Prins Konstantin blev under den Russiske Revolution myrdet sammen med flere medlemmer af sin familie den 18. juli 1918 i byen Alapajevsk i Uralbjergene.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Christophe Laporte

Christophe Laporte (født 11. december 1992 i La Seyne-sur-Mer) er en cykelrytter fra Frankrig, der er på kontrakt hos .

Laporte er sprinter, hvilket i 2019 gav ham ni sejre. Han har deltaget i Tour de France hvert år fra 2015 til 2020.

Referencer

Eksterne henvisninger 

 
 
 

Mandlige cykelryttere fra Frankrig
Danmark Rundt-vindere
Killing Me Softly with His Song

"Killing Me Softly with His Song" er en sang skrevet af Charles Fox, med tekst af Norman Gimbel. Lori Lieberman var den første til at synge den i 1972 og den blev et hit i 1973 med Roberta Flack. I 1996 lavede The Fugees en coverversion kun ved navn "Killing Me Softly".

Det danske band Shu-bi-dua lavede en parodi på sangen ved navn "Kylling med Softice" på deres debutalbum Shu-bi-dua (1974), som senere er blevet inkluderet på flere af deres opsamlingsalbum.

Referencer 

Sange fra USA
Sange fra 1972
Shu-bi-dua-sange
Bag De Blå Bjerge

Bag De Blå Bjerge er det tredje studiealbum fra det dansk pop-rockorkester Moonjam. Det blev udgivet i 1990 og indeholder bl.a. gruppens sange "Bag De Blå Bjerge" og "Gennem Ild Og Vand".

Spor 
 "Bag De Blå Bjerge" - 3:34
 "Gennem Ild Og Vand" - 3:48
 "Nu Smelter Kolde Hjerter" - 3:16
 "Canta Alma Mia" - 4:23
 "Hør Suset" - 3:54
 "Lunefulde Måne" - 4:30
 "Gap Jam" - 3:24
 "Donna" - 4:09
 "Nu Tænder Vi Hinanden" - 3:33
 "Borte Med Blæsten" - 3:21

Album fra 1990
Moonjam-album
Isartor

Isartor på  Isartorplatz i München er en af de fire primære byporte i den middelalderlige bymur. Den tjente til forsvar, og er den østligste af de tre tilbageværende byporte (Isartor, Sendlinger Tor og Karlstor). Den liger tæt ved floden Isar og den har fået navn efter den.

Arkitektur 

Isartor blve opført i 1337 inden for det område hvor byen var blevet udvidet og inden for den anden ymur, mellem 1285 og 1337, der blve færdiggjort under kejser Ludvig 4. Porten består af et hovedtårn på 40 m. Med konstruktionen af en mur ved voldgraven blev der tilføjet to tårne på hver side som barbican. Isartor er den eneste middelalderlige byporti München, der har bevaret sit hovedtårn. Restaureringe i 1833-35 af Friedrich von Gärtner, genskabte de oprindelige dimensioner og bragte udseendet tæt tilbage til det oprindelige. Freskoerne, der blev skbat i 1835 af Bernhard von Neher, afbilder den esjrende kejser Ludvig efter slaget ved Mühldorf i 1322.

I dag bruges Isator til et humoristisk museum, der er dedikeret til komikeren og skuespilleren Karl Valentin. Der er også blevet indrettet en café for besøgende i det ene tårn.

Isartortheater, der opsatte syngespil og skuespil i begyndelsen af 1800-tallet, blev ødelagt under anden verdenskrig. Efter at have lidt stor skade af granater under krigen blev den middelalderlige byport genopført.

Isartorplatz bliver betjent af S Bahn station med navnet Isartor, navngivet efter porten, og to sporvognslinjer.

Referencer

Eksterne henvisninger 
 

Bygninger, konstruktioner og anlæg i München
Byporte i Tyskland
Gotik
Piraterne!

Piraterne! (originaltitel The Pirates! In an Adventure with Scientists!) er en britisk-amerikansk 3D-animationsfilm og stop motion, produceret af filmstudiet Aardman Animations i partnerskab med Sony Pictures Animation. Det blev instrueret af Peter Lord.

Danske stemmer 

 Jens Andersen som Albinopirat
 Rasmus Botoft som Black Bellamy
 Lasse Rimmer som Charles Darwin
 Kirsten Lehfeldt som Dronning Victoria

Referencer

Eksterne henvisninger 

 

Børnefilm fra USA
Animationsfilm fra USA
Amerikanske film fra 2012
Sørøveri i fiktion
Ferdinand (film)

Ferdinand er en amerikansk 3D-animeret film produceret af Blue Sky Studios og 20th Century Fox Animation. Filmen er instrueret af Carlos Saldanha og medvirkede i stemmerne fra John Cena, Kate McKinnon, David Tennant, Anthony Anderson, Gabriel Iglesias, Boris Kodjoe, Miguel Ángel Silvestre, Raúl Esparza, Jerrod Carmichael, Gina Rodríguez, Daveed Diggs, Bobby Cannavale, Sally Phillips, Flula Borg og Karla Martínez.

Eksterne henvisninger 

 

Børnefilm fra USA
Animationsfilm fra USA
Amerikanske film fra 2017
Bohodukhiv rajon

Bohodukhiv rajon (, ) er en af 7 rajoner i Kharkiv oblast i Ukraine, hvor Bohodukhiv rajon er beliggende i det nordvestlige hjørne af oblasten. Efter Ukraines administrative reform fra juli 2020 er den tidligere Bohodukhiv rajon nu udvidet med andre nærtliggende rajoner, så det samlede befolkningstal for Bohodukhiv rajon er nået op på 128.400.

Referencer 

Kharkiv oblast
Rajoner i Ukraine
Oleg Konstantinovitj af Rusland

Oleg Konstantinovitj af Rusland (; ) (27. november 1892 – 12. oktober 1914) var en russisk prins fra Huset Romanov. Han var den fjerde søn af storfyrst Konstantin Konstantinovitj af Rusland og hans hustru storfyrstinde Jelizaveta Mavrikjevna (født som prinsesse Elisabeth af Sachsen-Altenburg).

Biografi 
Oleg Konstantinovitj blev født den 27. november 1892 i Marmorpaladset i Sankt Petersborg i Det Russiske Kejserrige. Han var det femte barn og fjerde søn af storfyrst Konstantin Konstantinovitj af Rusland og hans hustru storfyrstinde Jelizaveta Mavrikjevna (født som prinsesse Elisabeth af Sachsen-Altenburg). Prins Oleg døde den 12. oktober 1914 i Vilnius som følge af krigsskader, han havde pådraget sig under den Første Verdenskrig.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Russere i 1. verdenskrig
Igor Konstantinovitj af Rusland

Igor Konstantinovitj af Rusland (; ) (10. juni 1894 – 18. juli 1918) var en russisk prins fra Huset Romanov. Han var den femte søn af storfyrst Konstantin Konstantinovitj af Rusland og hans hustru storfyrstinde Jelisaveta Mavrikjevna (født som prinsesse Elisabeth af Sachsen-Altenburg).

Biografi 
Igor Konstantinovitj blev født den 10. juni 1894 i Sankt Petersborg i Det Russiske Kejserrige. Han var det sjette barn og femte søn af storfyrst Konstantin Konstantinovitj af Rusland og hans hustru storfyrstinde Jelisaveta Mavrikjevna (født som prinsesse Elisabeth af Sachsen-Altenburg). Prins Igor blev under den Russiske Revolution myrdet sammen med flere medlemmer af sin familie den 18. juli 1918 i byen Alapajevsk i Uralbjergene.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Chantal Achterberg

Chantal Achterberg (født 16. april 1985) er en nederlandsk roer.

Hun var med i den hollandske otter ved OL 2012 i London, og den hollandske båd blev nummer tre i sit indledende heat, men vandt derpå opsamlingsheatet. Hollænderne vandt bronze, idet de i finalen kun blev slået af den amerikanske og den canadiske båd.

Hun repræsenterede desuden Nederland under OL 2016 i Rio de Janeiro, denne gang i dobbeltfirer sammen med Nicole Beukers, Inge Janssen og Carline Bouw. Båden blev nummer tre i sit indledende heat, hvorpå den vandt opsamlingsheatet og dermed var i finalen. Her lykkedes det hollænderne at vinde sølv, idet de kom i mål knap et sekund efter de tyske vindere, men et halvt sekund foran polakkerne på tredjepladsen.

Kilder

Eksterne henvisninger 

Roere fra Holland
Deltagere for Holland ved sommer-OL 2012
Deltagere for Holland ved sommer-OL 2016

Olympiske medaljevindere i roning
Medaljevindere ved sommer-OL 2012
Medaljevindere ved sommer-OL 2016
Olympiske bronzemedaljevindere fra Holland
Olympiske sølvmedaljevindere fra Holland
Medaljevindere ved sommer-OL 2012
Medaljevindere ved sommer-OL 2016